CELEX: 52021HB0029
Language: el
Date: 2021-07-16 00:00:00
Title: Σyσταση της Ευρωπαϊκης Κεντρικης Τραπεζας της 16ης Ιουλίου 2021 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España (ΕΚΤ/2021/29) 2021/C 299/02

27.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 299/2
            
         
      ΣYΣΤΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
      της 16ης Ιουλίου 2021
      προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España
      (ΕΚΤ/2021/29)
      (2021/C 299/02)
      ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
      Εκτιμώντας τα ακόλουθα:
      
                  (1)
               
               
                  Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
               
            
                  (2)
               
               
                  Το 2018 η Banco de España επέλεξε την Mazars Auditores, S.L.P. - Mazars, S.A. ως εξωτερικούς της ελεγκτές για τα οικονομικά έτη 2018 έως 2020, με δυνατότητα παράτασης της θητείας τους για τα οικονομικά έτη 2021 και 2022, το δε διοικητικό συμβούλιο της ΕΚΤ συνέστησε τον εν λόγω διορισμό, με δυνατότητα παράτασης της θητείας για τα οικονομικά έτη 2021 και 2022 (1).
               
            
                  (3)
               
               
                  Η θητεία της Mazars Auditores, S.L.P. - Mazars, S.A., έως πρότινος εξωτερικού ελεγκτή της Banco de España, έληξε με το πέρας του ελέγχου για το οικονομικό έτος 2020. Είναι επομένως αναγκαίος ο διορισμός εξωτερικών ελεγκτών για τα οικονομικά έτη 2021 και 2022.
               
            
                  (4)
               
               
                  Η Banco de España προτίθεται να παρατείνει τη θητεία της Mazars Auditores, S.L.P. - Mazars, S.A. για τα οικονομικά έτη 2021 και 2022, όπως προβλέπεται στη σύσταση ΕΚΤ/2018/22 και στις αιτιολογικές σκέψεις της απόφασης (ΕΕ) 2018/1518 του Συμβουλίου (2). Η εν λόγω παράταση είναι δυνατή σύμφωνα με τις συμβατικές ρυθμίσεις που έχουν συνομολογηθεί μεταξύ της Banco de España και της Mazars Auditores, S.L.P. - Mazars, S.A.,
               
            ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
      Συνιστάται ο διορισμός της προσωρινής κοινοπραξίας επιχειρήσεων Mazars Auditores, S.L.P. - Mazars, S.A ως των εξωτερικών ελεγκτών της Banco de España για τα οικονομικά έτη 2021 και 2022.
      
         Φρανκφούρτη, 16 Ιουλίου 2021.
         
            
               H Πρόεδρος της ΕΚΤ
            
            
               ChristineLAGARDE
         
      
      
         (1)  Σύσταση ΕΚΤ/2018/22 της Ευρωπαϊκής Κεντρικής Τράπεζας, της 6ης Σεπτεμβρίου 2018, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España (ΕΕ C 325 της 14.9.2018, σ. 1).
      
         (2)  Απόφαση (ΕΕ) 2018/1518 του Συμβουλίου, της 9ης Οκτωβρίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de España (ΕΕ L 256 της 12.10.2018, σ. 63).